Gedagte vir die dag: Uitdagings maak jou sterkFoto: pixabay.com Wanneer julle in allerhande beproewings beland, moet julle eintlik baie bly wees. Julle weet mos: Wanneer ’n mens se geloof ’n toets deurstaan, veroorsaak dit dat jy kan volhard. Julle moet egter enduit volhard. Dan sal julle julle lewensdoel bereik en geestelik gesond wees. Julle sal niks kortkom nie. (Jakobus 1:2-4) Jy bestuur dalk nie ’n land of ’n groot maatskappy nie, maar jy het te doen met uitdagende situasies, moeilike mense of subtiele versoekings. God stuur sommige uitdagings op jou pad; ander word bloot deur Hom toegelaat. Hoe ook al, dit is dikwels die instrumente wat God gebruik om jou geestelike krag en volwassenheid te laat ontwikkel. Indien jy vandag uitdagings moet hanteer, sal jy groter wysheid, integriteit en moed ontwikkel om enigiets wat môre jou pad kruis beter te hanteer. Watter uitdagings staar jou op die oomblik in die gesig? Hoe kan hulle jou lewe dalk positief beïnvloed?